b'\n_START_ARTICLE_\nMustat kalat\n_START_PARAGRAPH_\nMustat kalat on suomalainen salapoliisiromaani, jonka on kirjoittanut Eeva Tenhunen vuonna 1964._NEWLINE_Yleisradion radioteatteri teki romaanista kuunnelmasovituksen vuonna 2001.\n_START_SECTION_\nJuoni\n_START_PARAGRAPH_\nKirja sijoittuu kes\xc3\xa4iseen Savonlinnaan, jossa t\xc3\xa4rkein tapahtumaymp\xc3\xa4rist\xc3\xb6 on Olavinlinna. Sen p\xc3\xa4\xc3\xa4henkil\xc3\xb6 on nuori Liisa Rautasalo, joka saapuu kirjan alussa junalla kyseiseen kaupunkiin toimiakseen turistioppaana linnassa. Paikalla on h\xc3\xa4nen yst\xc3\xa4v\xc3\xa4ns\xc3\xa4 Inkeri, jonka luokse h\xc3\xa4n muuttaa asumaan, sek\xc3\xa4 muita tuttuja ihmisi\xc3\xa4._NEWLINE_Synk\xc3\xa4t varjot kuitenkin astuvat neiti Rautasalon el\xc3\xa4m\xc3\xa4\xc3\xa4n, kun tapahtuu murha.'